Diari Oficial de la Generalitat Valenciana


Sumari del DOGV 5, del 15-01-1979 (1979/801179)

DECRET sobre l'estructura orgànica de la Conselleria d'Indústria i Comerç.
--------------------------------------------------------------------------

### Dades del document

Número de DOGV
:   5

Data del DOGV
:   15-01-1979

Secció del DOGV
:   SENSE SECCIÓ ESPECÍFICA

Número del document
:   1979/801179


Data del document
:   17-07-1978

Organisme emissor


Tipus de document
:   Decret

Anàlisi jurídica

Decret sobre l'estructura orgànica de la Conselleria d'Indústria i Comerç.  
Constituït el Consell del Pafs Valencià i aprovat el seu Reglament de Règim Interior; en virtut d'allò que estableixen els articles 20 i concordants d'aquest va proposar l'estructura orgànica de la Conselleria d'Indústria i Comerç que es desenvolupa en la present disposició.  
En la seua virtut, i prèvia deliberació del Consell en la seua reunió del dia 17 de juliol de 1978 en aplicació del Reial Decret- Llei 10/1978, de 17 de març, i a proposta del Conseller d'Indústria i Comerç.  
DISPOSE  
Article primer.- La Conselleria d'Indústria i Comerç és l'Organisme màxim del Consell del Pafs Valencià en matèria de competències d'Indústria i Comerç, essent l'encarregat d'elaborar les línies d'actuació d'aquest, en ambdós camps.  
Article segon.- Per a la millor execució de les seues funcions, i d'acord amb l'article 21 del Reglament de Règim Interior del Consell del País Valencià, aquesta Conselleria se'n podrà coordinar amb d'altres.  
Article tercer.- Són òrgans de la Conselleria d'Indústria i Comerç els següents:  
- El Conseller.  
- Les Direccions Generals d'Indústria i Comerç.   
- La Secretaria General Tècnica.  
- La Direcció d'Indústria.   
- Les Sub- direccions de:  
Comerç Interior.   
Comerç Exterior.   
Promoció Industrial.   
Indústries Bàsiques i Energia.   
Indústries de Transformació.   
Medi Ambient Indústrial.  
La Comissió de Desenvolupament i Investigació Tecnològica.  
Les Comissions assessores d'Indústria i Comerç.  
Article quart.- El Conseller.  
Es un membre del Consell i responsable màxim de la Conselleria d'Indústria i Comerç.  
Coordina la seua actuació amb la de la resta dels membres del Consell i proposa davant d'aquest la política a seguir en matèria d'Indústria i Comerç, representant-lo en aquestes matèries davant l'Administració Central i Local.  
Marca les directrius pròpies de competències de la seua Conselleria i supervisa el seu funcionament.  
Article cinqué.- El Director General d'Indústria i Comerç.  
Es el responsable de l'actuació de la Conselleria complimentant les directrius marcades pel Conseller.  
Coordina les activitats de les direccions i comissions que formen la Conselleria i controla la seua actuació.  
Substitueix el Conseller per absència i el representa davant les Administracions Central i Locals per delegació seua.  
Es relaciona amb les Cambres Oficials de Comerç, Indústria i Navegació del País Valencià.  
Article sisé.- La Secretaria General Tècnica.   
Depén directament del Conseller d'Indústria i Comerç.  
Coordina els treballs realitzats en la Conselleria, assessora el Conseller i el representa, per delegació, davant del Consell.  
Li corresponen les funcions de: Legislació i Coordinació Administrativa, Centre de Documentació, Servei de Publicacions, Assessoria Jurídica, Elaboració d'estadístiques i Serveis d'Investigació de la Conselleria.  
Article seté.- El Director d'Indústria.   
Es el responsable de la Política industrial que marque la Conselleria, depenent del Director General.  
Es relacionarà amb les Delegacions Provincials del Ministeri d'Indústria i Energia al País Valencià i amb l'Institut de Promoció Industrial.  
Les competències relatives a aquesta direcció estaran dividides en les subdireccions següents:   
a/ Registre i Inspecció.   
b/ Indústries Bàsiques i Energia.  
c/ Indústries de Transformació i Béns de Consum.   
e/ Promoció Industrial.  
Les funcions d'aquestes subdireccions són:  
a/ Registre i Inspecció. - Registre d'Instal·lacions Industrials, Certàmens de proves esportives, Metrologia, i Metrotècnica.  
b/ Indústries Bàsiques i Energia.- Ordenació i Investigacio mineres i d'aigües subterrànies; Indústries de l'Energia i Combustible; Indústries Químiques de Base; Siderometal·lúrgiques i Navals Bàsiques.  
c/ Indústries de Transformació i de Béns de Consum.- Indústries de la Construcció; Indústries Transformadores; Indústries Alimentàries i Agràries; Indústries Metal·lúrgiques de Transformació; Indústries Tèxtils; Artesania i Indústries Diverses.  
d/ Medi Ambient Industrial.- Vigilància i control de la contaminació d'aigües, vessaments industrials i pol·lució atmosfèrica industrial; Tèrmica Radioactiva, sorolls i platges.  
e/ Promoció Industrial- Polígons Industrials; Accions concertades i reestructuració sectorial; Tramitació d'expedients d'Instal·lació i ampliació d'indústries.  
Article vuité.- El Director de Comerç.   
Es el responsable de la Política Comercial que marque la Conselleria, depén del Director General.   
Es relacionarà amb la Delegació Regional del Ministeri de Comerç i Turisme al País Valencià.   
Les competències relatives a aquesta direcció estaran dividides en les subdireccions següents:   
a/ Comerç Interior.   
b/ Comerç Exterior.  
Les funcions d'aquestes subdireccions són:  
a/ Comerç Interior.- Canals de Distribució, Anàlisi del Comerç i normalització comercial de productes agrícoles i industrials; Reglamentació Comercial, Coordinació d'Entitats Comercials i Reforma de les Estructures Comercials; Defensa de la Competència, Informació i Inspecció de Disciplina de Mercat, Defensa dels Consumidors.  
b/ Comerç Exterior.- Tramitació de Llicències, i gestió en el Finançament d'Exportacions i Importacions; Promoció d'Exportacions Agrícoles i Industrials; Relacions amb la Comunitat Econòmica Europea; Potenciació de Certàmens Ferials; Relacions amb serveis de Control de les Exportacions i Importacions, tant a nivell d'eixida com d'arribada; Relacions amb tots els Organismes públics i privats dedicats a la promoció, venda i servei de comerç exterior dels productes exportats des del País Valencià.  
Article nové.- La Conselleria propiciarà la coordinació amb l'Institut de Reforma d'Estructures Comercials adaptant el seu funcionament a l'àmbit del Paf s Valencià.  
Article deu.- Per al compliment de les funcions que li siguen pròpies, i d'acord amb allò que estableixen els articles 19 i 20 del Reglament de Règim Interior del Consell, el Conseller d'Indústria i Comerç podrà crear les seccions o organismes autònoms que considere necessari i que siguen directament dependents del seu càrrec.  
Article onze.- Les competències del Ministeri d'Indústria i Energia, que en el seu dia siguen transferides al Consell del País Valencià i un cop efectuada la delegació per aquest, seran exercides per la Conselleria d'Indústria i Comerç.  
Article dotze.- Les competències del Ministeri de Comerç, que en el seu dia siguen transferides al Consell del País Valencià i un cop efectuada la delegació per aquest, seran exercides per la Conselleria d'Indústria i Comerç.  
Article tretze.- Les competències relatives a Indústria i Comerç de les Diputacions Provincials d'Alacant, Castelló i València, que en el seu dia siguen transferides al Consell del País Valencià i un cop efectuada la delegació per aquest, seran assumides per la Conselleria d'Indústria i Comerç, a través dels organismes corresponents.  
DISPOSICIO FINAL  
S'autoritza el Conseller d'Indústria i Comerç per a dictar les disposicions necessàries per al compliment del present Decret, que estarà en vigor el dia següent de la seua publicació al Butlletí Oficial del Consell del País Valencià.  
La qual sosa es publica per a general coneixement.  
València, a 17 de juliol de 1978.  
El Conseller d'Indústria i Comerç  
LEONARD RAMON SALES  
El President del Consell   
JOSEP LLUIS ALBIÑANA OLMOS